پرزیدنت رجب طیب اردوغانا بالکان‌لاردا بیر قروپ تورک اصیل‌لی طرفین‌دن سوی-قصد ائدیله‌بیله‌جگی ادعا ائدیلیب.
وئریلن خبرلر اوزرینده، اردوغانین بوگونکو بوسنی و هرزگووین سفری اؤنجه‌سی، اؤزل سرویس و امنیت اورقان‌لاری حرکته کئچدی.
مقدونیه‌نین باشکندی اوسکوپ-ده یاشایان تورک‌لردن یئرلی اؤزل سرویس اورقان‌لارینا، غرب‌لی کشفیات سرویس‌لرین‌دن ده تورک اؤزل سرویس اورقان‌لارینا " قارشی‌داکی دؤورده بالکان‌لارا رئاللاشدیراجاغی سفر زامانی بیر قروپ تورک اصیل‌لی اینسانین اردوغانا قارشی سوی-قصد حاضیرلیغی ایچینده اولدوغو" یؤنونده خبرلر گلدی.
حاضیردا زامان، یئر، اوسلوب مسئله‌لرینده اطراف‌لی دقیق معلوماتا مالیک اولماسا دا، خصوصی سرویس تشکیلات‌لاری، مسئله‌نین آراشدیریلماسی زامانی کووردیناسیون ایچینده حرکت ائدیر.
بو آرادا باش ناظیر کؤمکچی‌سی و حکومت سؤزچوسو بکیر بوزداغ، مسئله‌یه موناسیبتین قیمتلندیریلمه‌سینده، جمهور باشقانی رجب طیب اردوغانین اؤلوم حده‌لرین‌دن قورخا‌جاق بیری اولمادیغینی دئییب.
بکیر بوزداغ،
اردوغان، اؤلوم حده‌لرین‌دن قورخا‌جاق، یولون‌دان و ادعاسین‌دان دؤنه‌جک بیری دئییل. بو قدر یاشانمیشلیق-ا باخمایا‌راق بونو اؤیرنممیش اولان‌لار آنجاق آخماق." دئدی.
بوزداغ،
الله‌ین کمکی، حمایه‌سی و قورویوجو آلتیندا، عزیز میللتیمیزین، اوممتی محمدین و مظلوم‌لارین دعاسی پرزیدنتیمیز رجب طیب اردوغان یولونا داوام ائده‌جک‌دیر." شکلینده دانیشدی.
